wannaphong/clean_thaiwikipedia huggingface dataset:
# จัง นารา
จัง นารา  เป็นนักร้องและนักแสดงชาวเกาหลีใต้และมีเชื้อสายจีน เธอเป็นที่รู้จักจากเพลง Sweet Dream และละครซี่รีย์ New Nonstop , Successful Story of a Bright Girl , Bratty Princess , Baby Faced Beauty , School 2013 และ Fated to Love You

 อาชีพ 

 ชีวิตส่วนตัว 

 ผลงานเพลง 
สตูดิโออัลบั้มเกาหลี
 ชื่อ รายละเอียดอัลบั้ม ตำแหน่งชาร์ตสูงสุด ยอดขายKOR First Story วางจำหน่าย: 18 มิถุนายน 2001
 ค่าย: เอสเอ็มเอนเตอร์เทนเมนต์
 รูปแบบ: ซีดี, ตลับเทป7KOR: 323,168+ Sweet Dream วางจำหน่าย: 2 ตุลาคม 2002
 ค่าย: เอสเอ็มเอนเตอร์เทนเมนต์
 รูปแบบ: ซีดี, ตลับเทป1KOR: 442,422+ 3rd Story วางจำหน่าย: 2 ธันวาคม 2003
 ค่าย: เอสเอ็มเอนเตอร์เทนเมนต์
 รูปแบบ: ซีดี, ตลับเทป1KOR: 161,103+ My Story (나의 이야기) วางจำหน่าย: 20 ธันวาคม 2004
 ค่าย: วอร์เนอร์มิวสิกเกาหลี
 รูปแบบ: ซีดี, ตลับเทป8KOR: 39,791+ She วางจำหน่าย: 21 กุมภาพันธ์ 2007
 ค่าย: วอร์เนอร์มิวสิกเกาหลี
 รูปแบบ: ซีดี, ตลับเทป— Dream of Asia วางจำหน่าย: 25 มีนาคม 2008
 ค่าย: โลเอ็นเอ็นเตอร์เทนเมนต์
 รูปแบบ: ซีดี11KOR: 5,492+* "—" หมายถึง เพลงนั้นไม่ติดชาร์ต / * ข้อมูลการขายมีถึงเดือนมิถุนายน พ.ศ. 2551 เท่านั้น 

สตูดิโออัลบั้มจีน
 ชื่อ รายละเอียดอัลบั้ม ตำแน่งชาร์ตสูงสุด ยอดขายCHN One (一张) วางจำหน่าย: 20 มกราคม 2005 Gong Fu (功夫) วางจำหน่าย: 7 ธันวาคม 2005Journey of Love (爱的旅途) วางจำหน่าย: 2 สิงหาคม 2012

 ความร่วมมือ และอัลบั้มรวม
 ชื่อ รายละเอียดอัลบั้ม ตำแน่งชาร์ตสูงสุด ยอดขายKOR History My Love วางจำหน่าย: 4 พฤษภาคม 2002 Jang Nara and Friends วางจำหน่าย: 17 เมษายน 2003
 ค่าย: วอร์เนอร์มิวสิกเกาหลี
 รูปแบบ: ซีดี, ตลับเทป Vol. 3: Cheer Up
Coffee Boy Feat. Jang Na-ra วางจำหน่าย: 30 มีนาคม 2015
Track 3: Fight For Your Love For Your Life  Calling of the Heart -
The Second Story Part 2 'Rest' วางจำหน่าย: 21 พฤษภาคม 2015
 ค่าย: เอฟเอ็นซีเอนเตอร์เทนเมนต์
Track 1: Jesus Loves Me

 ซิงเกิล 
 ชื่อ ปี ตำแหน่งชาร์ตสูงสุด ยอดขาย (DL) อัลบั้ม KOR ในฐานะศิลปิน "Ladylike" 2007 rowspan="4"  rowspan="4"  rowspan="6"  "Cotton Clouds" (뭉게구름) "If You Ask Me To" 2008 "Tinker Bell" (팅커벨) 2009 "I Only Think of You" (너만 생각나) 2012 36 rowspan="2"  "Love" (사랑) 2013— เพลงประกอบ "It's Alright" 2008   Opposites Attract OST "Distant Horizon" (천애지아) 2010—rowspan="4"  Dong Yi OST Part 1 "Snowman in May" (오월의 눈사람타이틀)  "Orange Tree" (오렌지 나무) 2011— Baby Faced Beauty OST Part 1 & 2 "All Day" (하루 종일) 2014— Mr. Back OST Part 4 "Someday" 2018— Your House Helper OST Part 4 "—" หมายถึง เพลงนั้นไม่ติดชาร์ต / ไม่มีข้อมูลก่อนปี 2010

 ผลงานการแสดง 

 รางวัลและการเสนอชื่อ
# วัดดงสระแก้ว
วัดดงสระแก้ว ตั้งอยู่ที่ ตำบลไผ่ล้อม อำเภอลับแล จังหวัดอุตรดิตถ์ ปัจจุบันเป็นวัดที่จำพรรษาของเจ้าคณะตำบลไผ่ล้อม สังกัดคณะสงฆ์มหานิกาย

วัดดงสระแก้ว ปัจจุบันเป็นที่รู้จักของชาวจังหวัดอุตรดิตถ์และใกล้เคียง ที่นิยมไปทำพิธีลอดอุโบสถไม้สักทองของวัด และวัดนี้ เคยเป็นที่ประดิษฐานของพระพุทธรูป หลวงพ่ออู่ทอง (ทองคำ) พระพุทธรูปทองคำโบราณองค์สำคัญของจังหวัดอุตรดิตถ์ ที่ถูกโจรกรรมไปเมื่อปี พ.ศ. 2520 (ปัจจุบันยังไม่ได้คืน)

 ประวัติ 

วัดดงสระแก้ว ตั้งชื่อตามนามหมู่บ้านดงสระแก้ว หมู่ 5 ตำบลไผ่ล้อม  อำเภอลับแล  จังหวัดอุตรดิตถ์ วัดได้สร้างขึ้นในปี พ.ศ. 2460 โดยคณะศรัทธาของชาวบ้านดงสระแก้ว จากการนำของพ่อสุดใจ จันทา ในพื้นที่ 11 ไร่เศษ เดิมนั้นมีเพียงแค่ศาลาและกุฎิสงฆ์มุงหญ้าแฝกพอกันแดดกันฝนได้ จนในปี พ.ศ. 2482 ชาวบ้านจึงได้ร่วมใจกันสร้างศาลาการเปรียญสำหรับประกอบพิธีทางศาสนา และชาวบ้านได้ร่วมกันสร้างอุโบสถไม้สักทองทั้งหลังสำหรับประกอบสังฆกรรมของพระสงฆ์ในปี พ.ศ. 2484 และได้รับพระราชทานวิสุงคามสีมาเมื่อ พ.ศ. 2498 และมีการพัฒนาก่อสร้างเสนาสนะและอาคารถาวรวัตถุเพิ่มเติมมาตลอดถึงปัจจุบัน

 ศาสนสถานและศิลปวัตถุสำคัญ 

 อุโบสถไม้สักทอง เป็นอาคารไม้สักทอง ยกพื้นคนลอดได้ ทรงไทยประยุกต์ หลังคาลดชั้นไล่ระดับแบบภาคกลาง มีหน้าบัน สร้างใน พ.ศ. 2484 ปัจจุบันผู้ศรัทธานิยมมาลอดใต้ถุนอุโบสถหลังนี้ เนื่องจากเชื่อว่าเป็นศิริมงคล

 หลวงพ่ออู่ทอง (ทองคำ)  เคยเป็นพระประธานในอุโบสถไม้สักทอง  (ขนาดหน้าตักกว้าง 34 นิ้ว)  มีพุทธลักษณะปางมารวิชัย เนื้อโลหะทองคำบริสุทธิ์ หนักกว่า 200 กิโลกรัม สร้างในสมัยอู่ทอง สกุลช่างอู่ทอง มีอายุกว่า 800 ปี พระธรรมกิจโกศล อดีตเจ้าอาวาสวัดดงสระแก้ว นำมาจากวัดราชบุรณราชวรวิหาร กรุงเทพมหานคร ซึ่งถูกทำลายจากระเบิดของฝ่ายสัมพันธมิตรในช่วงสงครามโลกครั้งที่ 2 เมื่อปี พ.ศ. 2485 หลวงพ่ออู่ทอง เป็นพระพุทธรูปสำคัญ 1 ใน 3 องค์ ที่ได้นำขึ้นมาจากวัดราชบุรณะในคราวเดียวกัน และ เป็นพระพุทธรูปทองคำโบราณองค์สำคัญองค์เดียวของจังหวัดอุตรดิตถ์ มาตั้งแต่นั้น แต่ปรากฏว่า ในปี พ.ศ. 2520 หลวงพ่ออู่ทองได้ถูกโจรกรรมหายไปจากวัดอย่างไร้ร่องรอย และยังคงตามคืนมาไม่ได้จนปัจจุบันนี้ เทวประภาส  มากคล้าย เปรียญ.. สาระการเรียนรู้ท้องถิ่น : ประเพณีวัฒนธรรมและพัฒนาการทางประวัติศาสตร์ของวัดและหมู่บ้านคุ้งตะเภา. อุตรดิตถ์: วัดคุ้งตะเภา, 2551. 

ดูประวัติความเป็นมาของหลวงพ่ออู่ทอง (ทองคำ) เพิ่มได้ที่ ประวัติพระพุทธสุโขทัยไตรโลกเชษฐ์ ฯ 

 รายชื่ออดีตเจ้าอาวาสวัดดงสระแก้ว 

 พระธรรมกิจโกศล (เทศ จนฺทสโร)
 พระปลัดสุนทร
 พระครูปภากรสิทธิคุณ  (เจ้าอาวาสรูปปัจจุบัน)

 อาณาเขตที่ตั้งวัด 

ที่ดินที่ตั้งวัดมีเนื้อที่ 11 ไร่ 2 งาน 7 ตารางวา ลักษณะพื้นที่ตั้งวัดและบริเวณโดยรอบเป็นที่ราบตั้งอยู่กลางชุมชน

 ข้อมูลจำเพาะ 
วัดดงสระแก้ว ได้รับพระบรมราชานุญาตให้สร้างวัดตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2460 และได้รับพระราชทานวิสุงคามสีมาเมื่อปี พ.ศ. 2449
# หลวงพ่ออู่ทอง (ทองคำ)
หลวงพ่ออู่ทอง (ทองคำ)  เป็นพระพุทธรูปสกุลช่างอู่ทองโบราณ เนื้อโลหะทองคำบริสุทธิ์ หนักกว่า 200 กิโลกรัม มีขนาดหน้าตักกว้าง 34 นิ้ว พุทธลักษณะปางมารวิชัย  มีอายุกว่า 800 ปี 

หลวงพ่ออู่ทองเคยประดิษฐานอยู่ที่วัดราชบุรณราชวรวิหาร กรุงเทพมหานคร ในฐานะเป็นพระปูนปั้นรอบระเบียงในพระอุโบสถ และต่อมาได้ถูกอัญเชิญมาประดิษฐานในอุโบสถ วัดดงสระแก้ว จังหวัดอุตรดิตถ์ จนปูนที่หุ้มองค์พระเนื้อทองคำได้กระเทาะออกในปี พ.ศ. 2508ประวัติหลวงพ่ออู่ทอง (ทองคำ) . เว็บไซต์วัดดงสระแก้ว. เรียกข้อมูลเมื่อ 8-4-52

แต่ในปี พ.ศ. 2520 หลวงพ่ออู่ทองก็ได้ถูกโจรกรรมจากวัดไป ซึ่งยังไม่สามารถติดตามคืนมาได้จนถึงปัจจุบัน

 ประวัติ 

พระธรรมกิจโกศล อดีตเจ้าอาวาสวัดดงสระแก้ว นำหลวงพ่ออู่ทองมาจากวัดราชบุรณราชวรวิหาร กรุงเทพมหานคร ซึ่งถูกทำลายจากระเบิดของฝ่ายสัมพันธมิตรในช่วงสงครามโลกครั้งที่ 2 เมื่อปี พ.ศ. 2485 ด้วยวิธีจับสลากเลือก และอัญเชิญมาลงยังสถานีอุตรดิตถ์โดยทางรถไฟ โดยเมื่อแรกนำมาประดิษฐานในอุโบสถนั้น ได้มาเป็นพระพุทธรูปปูนปั้นขนาดใหญ่เทอะทะ ไม่สมส่วน คือส่วนพระเศียรใหญ่กว่าปกติ แต่ต่อมาในปี พ.ศ. 2508 ขณะช่างบูรณะอุโบสถ ได้ทำกระเบื้องตกใส่องค์หลวงพ่อ จึงทำให้ปูนกระเทาะออก เผยให้เห็นองค์พระทองคำข้างใน เป็นพระทองคำบริสุทธิ์ สกุลช่างอู่ทอง จึงสันนิษฐานได้ว่าสร้างในพุทธศตวรรษ 17-19 

หลวงพ่ออู่ทอง จึง เป็นพระพุทธรูปทองคำโบราณองค์สำคัญองค์เดียวของจังหวัดอุตรดิตถ์ มาตั้งแต่นั้น และเป็นพระพุทธรูปสำคัญ 1 ใน 3 องค์ ที่ได้นำขึ้นมาจากวัดราชบุรณะในคราวเดียวกัน แต่ปรากฏว่า ในปี พ.ศ. 2520 หลวงพ่ออู่ทองได้ถูกโจรกรรมหายไปจากวัดอย่างไร้ร่องรอย และยังคงตามคืนมาไม่ได้จนปัจจุบันนี้ เทวประภาส  มากคล้าย เปรียญ.. สาระการเรียนรู้ท้องถิ่น : ประเพณีวัฒนธรรมและพัฒนาการทางประวัติศาสตร์ของวัดและหมู่บ้านคุ้งตะเภา. อุตรดิตถ์: วัดคุ้งตะเภา, 2551. 

ดูประวัติความเป็นมาของหลวงพ่ออู่ทอง (ทองคำ) เพิ่มได้ที่ ประวัติพระพุทธสุโขทัยไตรโลกเชษฐ์ ฯ
# หลวงพ่อธรรมจักรพุทราแขวนบาตร
หลวงพ่อธรรมจักรพุทราแขวนบาตร  เป็นพระรูปหล่อโบราณศักดิ์สิทธิ์ สกุลช่างอยุธยา เนื้อโลหะ ปางพระมาลัยประทับนั่ง ประดิษฐานอยู่ในวิหารหลวงพ่อธรรมจักรติดกับด้านทิศเหนือของวิหารหลวงประดิษฐานพระแท่นศิลาอาสน์ (บริเวณทิศที่แขวนบาตรของพระพุทธเจ้าในตำนานพระแท่นศิลาอาสน์) ภายในวัดพระแท่นศิลาอาสน์ อำเภอลับแล จังหวัดอุตรดิตถ์ 

หลวงพ่อธรรมจักรพุทราแขวนบาตร เป็นพระรูปพระอรหันต์มาลัยเถระเนื้อโลหะสัมฤทธิ์ สกุลช่างอยุธยา ปางพระมาลัยประทับนั่งมือซ้ายจับตาลปัตร เดิมสันนิษฐานว่ามีพัดพระมาลัยประจำองค์อยู่ แต่หายไปนานแล้ว พระรูปหล่อองค์นี้เป็นที่เลื่องลือในด้านป้องกันไฟ เนื่องจากความอัศจรรย์ในเหตุการณ์ไฟไหม้วัดครั้งใหญ่ใน พ.ศ. 2451 ที่วิหารประดิษฐานหลวงพ่อธรรมจักรเป็นศาสนสถานหลังเดียวที่รอดพ้นจากไฟป่าอย่างปาฏิหาริย์

 ประวัติ
# หลวงพ่อเชียงแสน (วัดธรรมาธิปไตย)
หลวงพ่อเชียงแสน (วัดธรรมาธิปไตย)  เป็นพระประธานในอุโบสถธรรมสภา วัดธรรมาธิปไตย จังหวัดอุตรดิตถ์  (ขนาดหน้าตักกว้าง 38 นิ้ว สูง 67 นิ้ว)  มีพุทธลักษณะปางมารวิชัย เนื้อโลหะสัมฤทธิ์บริสุทธิ์ สกุลช่างสุโขทัย-เชียงแสน สร้างในช่วงรอยต่อการก่อตั้งอาณาจักรสุโขทัย มีอายุกว่า 800 ปี พระสุธรรมเมธี (บันลือ ธมฺมธโช ป.ธ.8) อดีตเจ้าอาวาสวัดธรรมาธิปไตย และอดีตเจ้าคณะจังหวัดอุตรดิตถ์ในสมัยนั้น ได้อัญเชิญมาจากวัดราชบุรณราชวรวิหาร กรุงเทพมหานคร ซึ่งถูกทำลายจากระเบิดของฝ่ายสัมพันธมิตรในช่วงสงครามโลกครั้งที่ 2 เมื่อปี พ.ศ. 2488

หลวงพ่อเชียงแสนเป็นพระพุทธรูปโบราณสมัยสุโขทัย-เชียงแสนองค์สำคัญ 1 ใน 2 องค์ของจังหวัดอุตรดิตถ์ ที่ได้นำขึ้นมาจากวัดราชบุรณะในคราวเดียวกัน อีกองค์หนึ่งประดิษฐานอยู่ที่วัดคุ้งตะเภา มีนามว่า หลวงพ่อสุโขทัยสัมฤทธิ์เทวประภาส มากคล้าย. (2551). สาระการเรียนรู้ท้องถิ่น : ประเพณีวัฒนธรรมและพัฒนาการทางประวัติศาสตร์ของวัดและหมู่บ้านคุ้งตะเภา. อุตรดิตถ์: วัดคุ้งตะเภา.

 ความสำคัญ 
เป็นพระพุทธรูปโบราณศักดิ์สิทธิ์ศิลปะสุโขทัย-เชียงแสนองค์สำคัญ 1 ใน 2 องค์ ของจังหวัดอุตรดิตถ์ ที่นำมาจากวัดราชบูรณะราชวรวิหารในช่วงหลังสงครามโลกครั้งที่ 2

 ศิลปะ 

 ประวัติ 
พระสุธรรมเมธี (บันลือ ธมฺมธโช ป.ธ.8) อดีตเจ้าอาวาสวัดธรรมาธิปไตย และอดีตเจ้าคณะจังหวัดอุตรดิตถ์ (ในสมัยนั้น) นำหลวงพ่อเชียงแสนมาจากวัดราชบุรณราชวรวิหาร กรุงเทพมหานคร ซึ่งถูกทำลายจากระเบิดของฝ่ายสัมพันธมิตรในช่วงสงครามโลกครั้งที่ 2 เมื่อปี พ.ศ. 2485 ด้วยวิธีจับสลากเลือก และอัญเชิญมาลงยังสถานีอุตรดิตถ์โดยทางรถไฟ และนำมาประดิษฐานเป็นพระพุทธรูปประธานอาคารอุโบสถธรรมสภา ที่สร้างเสร็จในปี พ.ศ. 2488 จนถึงปัจจุบัน

หลวงพ่อเชียงแสนเป็นพระพุทธรูปโบราณสำคัญ 1 ใน 4 องค์ และเป็นพระพุทธรูปยุคสุโขทัย-เชียงแสนองค์สำคัญ 1 ใน 2 องค์ของจังหวัดอุตรดิตถ์ ที่ได้นำขึ้นมาจากวัดราชบุรณะในคราวเดียวกัน โดยหลวงพ่อเชียงแสนนั้น ได้มีการจารึกที่ฐานพระระบุว่าสร้างใน พ.ศ. 2491 ซึ่งอาจเกิดจากความเข้าใจผิดหรืออาจเป็นกุศโลบายในการป้องกันพระจากการโจรกรรมก็เป็นได้

ดูประวัติความเป็นมาของหลวงพ่อเชียงแสน (วัดธรรมาธิปไตย) เพิ่มได้ที่ ประวัติพระพุทธสุโขทัยไตรโลกเชษฐ์ ฯ
# ปริภูมิ
ปริภูมิ  คือส่วนที่ไร้ขอบเขต เป็นปริมาณสามมิติในวัตถุและเหตุการณ์ และมีตำแหน่งสัมพัทธ์และทิศทางBritannica Online Encyclopedia: Space ปริภูมิในทางฟิสิกส์มักจะถูกพิจารณาในรูปแบบของสามมิติเชิงเส้น และนักฟิสิกส์ในปัจจุบันก็มักจะพิจารณาพร้อมกับเวลาในฐานะส่วนหนึ่งของสี่มิติต่อเนื่องหรือที่เรียกว่า ปริภูมิ-เวลา

ปริภูมิในเชิงคณิตศาสตร์ที่มีจำนวนมิติและโครงสร้างที่ต่างกันสามารถตรวจสอบได้ แนวคิดของปริภูมิถูกพิจารณาว่าเป็นพื้นฐานที่สำคัญเพื่อการทำความเข้าใจในจักรวาล ถึงแม้ว่าปริภูมิจะเป็นที่ถกเถียงกันในหมู่นักปรัชญาถึงความมีตัวตนของปริภูมิ ความสัมพันธ์ของการมีตัวตนหรือความเป็นส่วนหนึ่งของกรอบความคิด
# จักรพรรดินีเว่ย
จักรพรรดินีเว่ย อาจหมายถึง
 จักรพรรดินีเว่ยจื่อฟู่ แห่งราชวงศ์ฮั่น
 จักรพรรดินีเว่ย (จักรพรรดิถังจงจง) แห่งราชวงศ์ถัง
 จักรพรรดินีเว่ย (เหลียงยุคหลัง) แห่งราชวงศ์เหลียงยุคหลัง (Later Liang) ในยุคห้าชนเผ่าสิบหกแคว้น
# เจ้าหญิงไท่ผิง
เจ้าหญิงไท่ผิง (, ค.ศ. 665 - 2 สิงหาคม ค.ศ. 713) เป็นพระธิดาในจักรพรรดินีบูเช็กเทียนและจักรพรรดิถังเกาจงและเป็นพระขนิษฐาในจักรพรรดิถังจงจงและจักรพรรดิถังรุ่ยจงเมื่อพระราชมารดาสวรรคตในปี ค.ศ. 705 และพระเชษฐาสวรรคตในปี ค.ศ. 710 จึงทรงสนับสนุนองค์ชายหลี่หลงจีพระภาติยะของพระองค์ซึ่งเป็นพระราชโอรสในจักรพรรดิถังรุ่ยจงให้ทำการรัฐประหารยึดอำนาจจากจักรพรรดินีเว่ย ซึ่งกำลังมีอำนาจในราชสำนักต่อมาทั้ง 2 พระองค์เกิดทะเลาะกันและเจ้าหญิงไท่ผิงก็สิ้นพระชนม์ในเหตุการณ์ครั้งนี้เมื่อปี ค.ศ. 713 ขณะพระชนม์ได้ 48 พรรษา
# ฌูล มาซาแร็ง
ฌูล พระคาร์ดินัลมาซาแร็ง  หรือชื่อเกิดคือ จุยลิโอ ไรมอนโด มัซซารีโน  เป็นดยุกแห่งเรอแตล มาแยน และเนอแวร์ เกิดที่ราชอาณาจักรเนเปิลส์ ในปี ค.ศ. 1602 เป็นพระคาร์ดินัลชาวอิตาลี และมีบทบาทสำคัญในการช่วยพระเจ้าหลุยส์ที่ 14 แห่งฝรั่งเศสขณะยังทรงพระเยาว์ปกครองประเทศ 

เขาเคยเป็นนายทหารกองทัพของบิชอปแห่งโรม ได้รับการศึกษาจากโรมและมาดริด ต่อมาได้รับการแต่งตั้งให้เป็นเอกอัครสมณทูตสันตะสำนักประจำราชสำนักพระเจ้าหลุยส์ที่ 13 แห่งฝรั่งเศส เมื่อออกจากการทูตแล้วก็ได้เข้ารับราชการกับพระเจ้าหลุยส์ที่ 13 และได้โอนสัญชาติเป็นชาวฝรั่งเศส ต่อมารีเชอลีเยอแต่งตั้งให้มาซาแร็งเป็นบิชอป เพราะพอใจว่ามีความรู้ในเรื่องการเมืองยุโรปเป็นอย่างดี 

เมื่อพระเจ้าหลุยส์ที่ 13 สวรรคต มาซาแร็งได้เข้ามามีส่วนช่วยในการบริหารประเทศเมื่อครั้งที่พระเจ้าหลุยส์ที่ 14 ยังทรงพระเยาว์และยังคงสืบทอดนโยบายที่พระคาร์ดินัลรีเชอลีเยอได้วางรากฐานไว้ มาซาแร็งเป็นผู้มีความสามารถและไม่ชอบสงครามผิดกับรีเชอลีเยอ แต่สิ่งหนึ่งที่เหมือนกันคือการยกย่องพระมหากษัตริย์ให้เป็นพระเจ้าแผ่นดินในระบอบสมบูรณาญาสิทธิราชย์ให้มากที่สุดเท่าที่จะทำได้ เขาดำรงตำแหน่งอัครมหาเสนาบดีในพระเจ้าหลุยส์ที่ 14 เป็นเวลา 18 ปี ถึงแก่อสัญกรรมวันที่ 1 มีนาคม พ.ศ. 1661 ณ กรุงปารีส ราชอาณาจักรฝรั่งเศส เมื่อมีอายุได้ 59 ปี
# เกมกระดาน
thumb|หมากฮอสสามแถว
เกมกระดาน คือเกมที่ต้องใช้ชิ้นส่วนหรือตัวหมากวางไว้บนพื้นที่เล่น เคลื่อนที่หรือหยิบออกจากพื้นที่เล่น พื้นที่เล่นเปรียบได้กับ "กระดาน" ซึ่งจะมีพื้นผิวหรือรูปภาพเฉพาะสำหรับเกมนั้น ๆ เกมกระดานอาจเป็นเกมที่ใช้ความสามารถในเชิงกลยุทธ์หรือใช้โชคหรือดวงเป็นส่วนประกอบก็ได้

จากหลักฐานทางโบราณคดีพบว่า วัฒนธรรมการเล่นเกมกระดานมีมาแล้วตั้งแต่อย่างน้อยสามพันปีก่อนคริสตกาล โดยมีการเล่นเกมกระดานในอียิปต์โบราณและในอารยธรรมแถบเมโสโปเตเมีย

เกมกระดานที่เล่นกันในปัจจุบันสามารถแบ่งออกได้เป็นเกมกระดานดั้งเดิม ที่มีการเล่นสืบเนื่องกันมาโดยไม่มีการคุ้มครองลิขสิทธิ์ของผู้ออกแบบแล้ว เช่น หมากรุก หมากล้อม หมากฮอส แบ็กแกมมอน เกมบิงโก BINGO เป็นต้น และเกมกระดานที่ทราบผู้คิดค้นชัดเจนและได้รับการคุ้มครองลิขสิทธิ์ เช่น เกมเศรษฐี
# ร็อคแมน X3
ร็อคแมน X3  หรือ เมกาแมน X3 (Mega Man X3) เป็นวิดีโอเกมชุดที่ 3 ของซีรีส์ร็อคแมน X โดยวางจำหน่ายในวันที่ 1 ธันวาคม ค.ศ. 1995 ที่ประเทศญี่ปุ่น และวางจำหน่ายในต่างประเทศเมื่อวันที่ 4 มกราคม ค.ศ. 1996 ที่สหรัฐอเมริกา และวันที่ 25 มิถุนายน ค.ศ. 1996 ที่ทวีปยุโรป วางจำหน่ายในเครื่องซูเปอร์แฟมิคอมและเป็นเกมสุดท้ายของซีรีส์ร็อคแมน X ที่ลงในเครื่องซูเปอร์แฟมิคอม ในปีต่อมาได้จัดจำหน่ายอีกครั้งในเครื่องเล่นเกม เพลย์สเตชัน และ เซกา แซทเทิร์น เมื่อวันที่ 26 เมษายน ค.ศ. 1996 แต่ภายหลังได้มีการจัดจำหน่ายอีกครั้งบนระบบปฏิบัติการวินโดวส์อีกครั้งหนึ่งในปี ค.ศ. 1997

 เนื้อเรื่อง 

 ตัวละคร 
 อิเรกูลาร์ฮันเตอร์ 
เอ็กซ์ (エックス, X)
ซีโร่ (ゼロ)
ดร.เคน (Dr.ケイン)
 ดอปเลอร์ 
ดร.ดอปเลอร์ (Dr.ドップラー)
นักวิทยาศาสตร์เรพลิรอยด์ที่มีความสามารถประดิษฐ์ได้หลายอย่างแต่และหลังสงครามครั้งที่ 2 ของ ซิกม่า ได้ถูกไวรัสของซิกม่าครอบงำจนกลายเป็นคนละคน จนมีความทะเยอทะยานจนสร้าง ซิกม่า ขึ้นมาอีกครั้ง
วาจูรีล่า FF (ヴァジュリーラFF)
มันดาเรร่า BB (マンダレーラBB)
แม็ค (マック)
สมาชิกของอิเรกูลาร์ฮันเตอร์หน่วยที่ 17 ของเอ็กซ์ถูกซิกม่าไวรัสครอบงำจับตัวเอ็กซ์เพื่อท้าสู้กับซีโร่
 ซิกม่า 
ซิกม่า (シグマ)
VAVA Mark-II
 ตัวละครบอส 
 บอสหลัก 
เอชิด ซีฟอร์ซ (アシッド・シーフォース, Toxic Seahorse)
เอ็กโพรส ฮอร์เน็ค''' (エクスプローズ・ホーネック, Blast Hornet)
อดีตสมาชิกอิเรกูลาร์ฮันเตอร์หน่วยพิเศษ
อิเล็กโทร นามาซูรอส (エレキテル・ナマズロス, Volt Catfish)
โฟรเซน บัฟฟาริโอ (フローズン・バッファリオ, Blizzard Buffalo)
ซิสเซอร์ ชริมเปอร์ (シザーズ・シュリンプァー, Crush Crawfish)
กราวิตี้ บีทบูด (グラビティ・ビートブード, Gravity Beetle)
ไชนิ่ง ไทเกอร์ด (シャイニング・タイガード, Neon Tiger)
สคูรว์ มาไซเดอร์ (スクリュー・マサイダー, Tunnel Rhino)

 อาวุธที่ได้จากบอสทั้ง 8 

3
หมวดหมู่:เกมสำหรับซูเปอร์แฟมิคอม
หมวดหมู่:เกมสำหรับเพลย์สเตชัน
หมวดหมู่:เกมสำหรับเซกา แซตเทิร์น
หมวดหมู่:เกมสำหรับวินโดวส์
หมวดหมู่:วิดีโอเกมซูเปอร์ฮีโร
# ย้อนเวลาไปหารัก
ย้อนเวลาไปหารัก เป็นชื่อภาษาไทยของละครโทรทัศน์ญี่ปุ่นชื่อ Operation Love ที่ออกอากาศทาง สถานีโทรทัศน์ฟูจิ โดยเป็นเรื่องราวของ เคน อิวาเสะ ที่ได้มาร่วมงานแต่งงานของ เรอิ โยชิดะ เพื่อนสมัยเรียนมัธยมของเขาซึ่งพอเขานึกถึงอดีตเขาคิดว่าจะทำยังไงถึงจะกลับไปแก้ไขอดีตได้แต่แล้วจู่ๆก็มีชายลึกลับโผล่มาแล้วยื่นข้อเสนอให้เขาสามารถกลับไปแก้ไขเหตุการณ์ในอดีตได้
# โรงเรียนเทคโนโลยีบริหารธุรกิจสมุทรปราการ
วิทยาลัยเทคโนโลยีบริหารธุรกิจสมุทรปราการ (อังกฤษ: Samutprakan Institute of Commerce and Technology) เป็นโรงเรียนอาชีวศึกษาเอกชน ในเครือแสงหิรัญ ก่อตั้งเมื่อปี พ.ศ. 2541 ตั้งอยู่ที่ กม.9 ตำบลบางพลีใหญ่ อำเภอบางพลี จังหวัดสมุทรปราการ 

วิทยาลเทคโนโลยีบริหารธุรกิจสมุทรปราการเป็นโรงเรียนอาชีวศึกษาเอกชนขนาดใหญ่แห่งแรกของจังหวัดสมุทรปราการที่เปิดสอนในหลักสูตรพณิชยกรรมระดับ ประกาศนียบัตรวิชาชีพ (ปวช.) และหลักสูตรบริหารธุรกิจระดับ ประกาศนียบัตรวิชาชีพชั้นสูง (ปวส.) 

 ประวัติความเป็นมา 

 ปี พ.ศ. 2540 ท่านอาจารย์เผ่าพงษ์สันติ์ แสงหิรัญ บุตรชายคนโตของท่านอาจารย์อุดม แสงหิรัญ และอาจารย์พิศมัย แสงหิรัญ เห็นสมควรขยาย โรงเรียนอาชีวศึกษาเข้าไปยังแหล่งธุรกิจอุตสาหกรรม จึงได้เปิดสถานศึกษาขึ้นอีกแห่งหนึ่งในจังหวัดสมุทรปราการ และปี พ.ศ. 2541 ได้จัดตั้ง “วิทยาลัยเทคโนโลยีบริหารธุรกิจสมุทรปราการ” ตั้งอยู่เลขที่ 6/9 หมู่ 3 ถนนเทพารักษ์ กิโลเมตรที่ 9 ตําบลบางพลีใหญ่ อําเภอบางพลี จังหวัดสมุทรปราการ บนเนื้อที่ประมาณ 3.1 ไร่ ซึ่งจัดการศึกษาประเภทบริหารธุรกิจ ในระดับประกาศนียบัตรวิชาชีพ (ปวช.) และระดับ กาศนียบัตรวิชาชีพชั้นสูง (ปวส.) บริหารงานโดยท่านอาจารย์ เผ่าพงษ์สันติ์ แสงหิรัญ ผู้อํานวยการ) และท่านอาจารย์ ศรัณยา แสงหิรัญ (รองผู้อํานวยการ) โดยยึดปณิธานของโรงเรียนที่ว่า “ความรู้ คุณธรรม นําชีวิต”

 สาขาที่เปิดสอนในระดับ ประกาศนียบัตรวิชาชีพ (ปวช.) 
สาขาคอมพิวเตอร์ธุรกิจ
สาขาการบัญชี
สาขาการตลาด
สาขาการท่องเที่ยว
สาขาการโรงแรม
สาขาโลจิสติกส์

 สาขาที่เปิดสอนในโปรแกรม Sam'Tech : Multilingual Program (MP) 
โปรแกรม Sam'Tech : Multilingual Program (MP) เป็นหลักสูตรการเรียนการสอนในรูปแบบ 3 ภาษา ได้แก่ ภาษาไทย ภาษาอังกฤษ และภาษาจีน 
ณ ปัจจุบันมีแค่หลักสูตรสำหรับระดับประกาศนียบัตรวิชาชีพ (ปวช.) เท่านั้น ดังนี้

 MP .การบัญชี (MP. Accounting) 
 MP .การโรงแรม (MP. Hotel) 

 สาขาที่เปิดสอนในระดับ ประกาศนียบัตรวิชาชีพชั้นสูง (ปวส.) 
สาขาเทคโนโลยีธุรกิจดิจิทัล
สาขาเทคโนโลยีสารสนเทศ
สาขาการจัดการโลจิสติกส์และซัพพลายเชน
สาขาการบัญชี
สาขาการตลาด
สาขาการท่องเที่ยว 
สาขาการโรงแรม

 แหล่งข้อมูลอื่น 

 เว็บไซต์ของวิทยาลัยเทคโนโลยีบริหารธุรกิจสมุทรปราการ
Facebook ของวิทยาลัยเทคโนโลยีบริหารธุรกิจสมุทรปราการ
# ทางหลวงแผ่นดินหมายเลข 1152
ทางหลวงแผ่นดินหมายเลข 1152 (แยกทางหลวงหมายเลข 1020 (หัวดอย) - บรรจบทางหลวงหมายเลข 1020 (ต้าตลาด)) เป็นถนนที่แยกมาจากทางหลวงแผ่นดินหมายเลข 1020 (เชียงราย-เชียงของ) เป็นส่วนหนึ่งของทางหลวงสายเอเชียหมายเลข 3 (AH3) สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1152 พ.ศ.2528 พระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1152 สายแยกทางหลวงจังหวัดหมายเลข 1020 (บ้านหัวดอย) - บ้านผางาม - บ้านสบเปา - บรรจบทางหลวงจังหวัดหมายเลข 1020 (บ้านต้าตลาด) พ.ศ. 2528 ในสมัยที่พลเอกเปรม ติณสูลานนท์เป็นนายกรัฐมนตรี นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน ประกาศกระทรวงคมนาคม เรื่อง กำหนดให้ทางหลวงจังหวัดหมายเลข 1152 สายแยกทางหลวงจังหวัดหมายเลข 1020 (บ้านหัวดอย) - บ้านผางาม - บ้านสบเปา - บรรจบทางหลวงจังหวัดหมายเลข 1020 (บ้านต้าตลาด) เป็นทางหลวงที่มีความจำเป็นต้องสร้างโดยเร่งด่วน ในสมัยที่นายสมัคร สุนทรเวช เป็นรัฐมนตรีว่าการกระทรวงคมนาคม

 เขตการควบคุม 
แบ่งเขตการควบคุมออกเป็น 3 ตอน ได้แก่

 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0100 หัวดอย - บ้านดอน					 0+000 - 19+000 19.000	 ห้วยสัก เชียงรายที่ 10201 บ้านดอน - พญาเม็งราย				 19+000 - 39+500			 20.500	 เวียงเชียงรุ้ง เชียงรายที่ 20202 พญาเม็งราย - ต้าตลาด		 39+500 - 49+427			 9.927 เทิง เชียงรายที่ 2

 ทางแยกที่สำคัญ 
ทางหลวงแผ่นดินหมายเลข 1152 เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชนในอำเภอขุนตาล อำเภอพญาเม็งราย และอำเภอเวียงชัย จังหวัดเชียงราย ในบางช่วงจะมีการใช้แนวเส้นทางร่วมกับ ทางหลวงแผ่นดินหมายเลข 1421 ด้วย
# แวนเจลิส
อีแวนเจลอส โอดิซซีซ์ พาพาธานาซโซ  (กรีก: Ευάγγελος Οδυσσέας Παπαθανασίου ; 29 มีนาคม ค.ศ. 1943 – 17 พฤษภาคม ค.ศ. 2022)  นักดนตรีและนักแต่งเพลงชาวกรีก มีผลงานในแนวดนตรีอีเลกโทรนิก นิวเอจ โพรเกรสซีฟร็อก แอมเบียนต์  โดยใช้ชื่อในการแสดงว่า แวนเจลิส (กร่อนมาจากชื่อ Evangelos ; อ่านว่า /vænˈgɛlɨs/)

ผลงานของแวนเจลิสที่มีชื่อเสียง คือดนตรีประกอบภาพยนตร์เรื่อง Chariots of Fire (ชื่อไทย: เกียรติยศแห่งชัยชนะ) ในปี พ.ศ. 2524 ซึ่งได้รับรางวัลออสการ์สาขาดนตรีประกอบภาพยนตร์ยอดเยี่ยม  และดนตรีประกอบภาพยนตร์เรื่อง Blade Runner ในปี พ.ศ. 2525 และ 1492: Conquest of Paradise ในปี พ.ศ. 2535

แวนเจลิสเคยร่วมงานกับ จอน แอนเดอร์สัน นักร้องนำของวงเยส และออกอัลบั้มร่วมกัน 4 ชุด ในชื่อ Jon & Vangelis

แหล่งข้อมูลอื่น
 
 Vangelis History
# รหัสซีซาร์
รหัสซีซาร์  ในทางด้านวิทยาการเข้ารหัสลับ หรือเป็นที่รู้จักกันในชื่ออื่นว่า  shift cipher Caesar's code หรือ Caesar shift เป็นเทคนิคการเข้ารหัสที่ง่ายและแพร่หลายที่สุด โดยใช้หลักการแทนที่ตัวอักษร ซึ่งในแต่ละตัวอักษรที่อยู่ในข้อความจะถูกแทนที่ด้วยตัวอักษรที่อยู่ลำดับถัดไปตามจำนวนตัวอักษรที่แน่นอน อย่างเช่น แปลงตัวอักษรไป 3 ตัว อักษร "A" ก็จะถูกแทนที่ด้วยอักษร "D" การเข้ารหัสแบบดังกล่าวตั้งชื่อตามจูเลียส ซีซาร์ ซึ่งคิดค้นขึ้นเพื่อการติดต่อสื่อสารกับแม่ทัพนายกองของเขา

ขั้นตอนการเข้ารหัสซีซาร์มักจะใช้ร่วมกับการเข้ารหัสที่มีความซับซ้อนมากกว่า เนื่องจากรหัสซีซาร์ใช้หลักการแทนที่ตัวอักษรเดี่ยวที่มีความตายตัว ดังนั้น รหัสดังกล่าวจึงสามารถถอดออกมาได้ง่าย รวมไปถึงความจริงที่ว่า ในทางปฏิบัติแล้ว มักจะไม่ได้ช่วยในการรักษาความปลอดภัยของข้อความนั้นเลย

ตัวอย่าง
การแปลงสามารถแสดงด้วยการปรับแนวสองพยัญชนะ พยัญชนะรหัสเป็นพยัญชนะธรรมดาที่หมุนซ้ายหรือขวาบางตำแหน่ง ตัวอย่างเช่น ต่อไปนี้เป็นรหัสซีซาร์ที่ใช้การหมุนซ้ายสามตำแหน่ง เทียบเท่าหมุนขวา 23 ตำแหน่ง:

 ธรรมดา:    ABCDEFGHIJKLMNOPQRSTUVWXYZ
 รหัส:         XYZABCDEFGHIJKLMNOPQRSTUVW

เมื่อเข้ารหัส บุคคลมองหาแต่ละอักษรของสารในบรรทัด "ปกติ" แล้วเขียนอักษรที่ตรงกันในบรรทัด "รหัส" การถอดรหัสให้ทำกลับกัน โดยเลื่อนขวา 3 

 ข้อความรหัส:       QEB NRFZH YOLTK CLU GRJMP LSBO QEB IXWV ALD
 ข้อความธรรมดา:  THE QUICK BROWN FOX JUMPS OVER THE LAZY DOG

 ประวัติศาสตร์และการใช้งาน 

thumbnail|จูเลียส ซีซาร์ ผู้คิดค้นรหัสซีซาร์

รหัสซีซาร์ได้รับชื่อตามจูเลียส ซีซาร์ ผู้ซึ่งใช้การแปลงตัวอักษรเพื่อปกป้องข้อมูลทางการทหารที่มีความสำคัญ แต่ถึงแม้ว่ารหัสซีซาร์จะเป็นการเข้ารหัสแบบแทนที่ตัวอักษรที่ถูกบันทึกไว้เป็นแบบแรก ก็ได้ปรากฏว่าได้มีรหัสแบบอื่นที่ได้มีการใช้งานก่อนหน้านั้นแล้ว 

ส่วนหลานชายของเขา ออกุสตุส ซีซาร์ ได้ใช้วิธีเข้ารหัสแบบเดียวกันนี้ แต่เปลี่ยนไปใช้การแทนที่ตัวอักษรที่อยู่ถัดไปหนึ่งตัวแทน และไม่ได้ใช้ครอบคลุมรวมไปถึงตัวอักษรตัวแรกด้วย

นอกจากนั้นยังได้ปรากฏหลักฐานอีกว่าจูเลียส ซีซาร์ได้คิดค้นรหัสลับที่มีความสลับซับซ้อนกว่านี้อีก อย่างเช่น นักเขียนคนหนึ่งที่มีชื่อว่า อุลุส เกลเลียส ได้กล่าวถึงตำราการเข้ารหัสของซีซาร์ว่า:

ไม่ได้มีการบันทึกแต่อย่างใดว่ารหัสดังกล่าวมีประสิทธิภาพมากเพียงใด แต่ก็ดูเหมือนว่ารหัสดังกล่าวจะให้ความปลอดภัยแก่สารลับอยู่ในระดับหนึ่ง เพราะศัตรูส่วนใหญ่ของซีซาร์นั้นคือ บุคคลที่สามารถอ่านออกเขียนได้แล้ว ซึ่งพวกเขาเหล่านั้นต่างก็เชื่อว่า ซีซาร์ใช้ภาษาต่างประเทศที่ไม่มีใครอื่นรู้จักในการส่งสาร เนื่องจากเกรงว่าจะมีผู้ที่สามารถถอดข้อความในสารลับได้ ดังนั้นจึงไม่มีการบันทึกเทคนิกการถอดรหัสการแทนที่ตัวอักษรในขณะนั้น ประวัติศาสตร์วิทยาการเข้ารหัสที่ย้อนกลับไปไกลที่สุดถูกบันทึกไว้ในคริสต์ศตวรรษที่ 9

 หนังสืออ่านเพิ่มเติม 

 David Kahn, The Codebreakers — The Story of Secret Writing, 1967. ISBN 0-684-83130-9.
 F.L. Bauer, Decrypted Secrets, 2nd edition, 2000, Springer. ISBN 3-540-66871-3.
 Chris Savarese and Brian Hart, รหัสซีซาร์, 1999

 แหล่งข้อมูลอื่น 

 อภิปรายรหัสซีซาร์  
 แนะนำวิทยาการเข้ารหัสลับสำหรับมือใหม่ 
 การถอดรหัสซีซาร์  แสดงรหัส 25 แบบที่สามารถเป็นไปได้ไม่ว่าจะแทนที่ตัวอักษรแบบใด
 รหัสซีซาร์ภาษาจาวา
# อลัน พาร์สันส์
thumb

อลัน พาร์สันส์ (20 ธันวาคม ค.ศ. 1948 -) ซาวด์เอนจิเนียร์ โปรดิวเซอร์ และนักดนตรีชาวอังกฤษ มีส่วนร่วมในการผลิตผลงานที่ได้รับความนิยมของศิลปินหลายคน รวมทั้งอัลบั้ม Abbey Road ของเดอะบีทเทิลส์ และอัลบั้ม The Dark Side of the Moon ของพิงก์ ฟลอยด์

พาร์สันส์เกิดที่ลอนดอน เริ่มงานตั้งแต่ปี ค.ศ. 1967 ขณะมีอายุเพียง 18 ปีโดยเป็นผู้ช่วยซาวด์เอนจิเนียร์ ที่ห้องบันทึกเสียงแอบบีย์โรดของ EMI ผลงานชิ้นแรกคืออัลบั้ม Abbey Road ของเดอะบีทเทิลส์ จากนั้นได้ร่วมผลิตผลงานหลายชุดของพอล แม็คคาร์ตนีย์, เดอะ ฮอลลีส์, อัล สจวต และมีส่วนร่วมอย่างมากในอัลบั้ม The Dark Side of the Moon ที่ประสบความสำเร็จสูงสุดของพิงก์ ฟลอยด์

ในปี ค.ศ. 1975 พาร์สันส์ ได้ร่วมกับ เอริก วูลฟ์สัน โปรดิวเซอร์และนักแต่งเพลง ก่อตั้งวงดนตรีชื่อ ดิ อลัน พาร์สันส์ โปรเจกต์ โดยรวมกลุ่มนักดนตรีที่ผลิตงานอยู่เบื้องหลังให้กับศิลปินต่างๆ ผลิตผลงานออกมา 10 ชุด โดยไม่จัดการแสดงสด ก่อนจะยุบวงไปในปี ค.ศ. 1987

เพลง Sirius เป็นเพลงบรรเลงแทรคแรกของอัลบั้ม Eye in the Sky ในปี ค.ศ. 1982 ที่ประสบความสำเร็จที่สุด ขึ้นถึงอันดับ 7 ในชาร์ตนิตยสารบิลบอร์ดของสหรัฐ ได้รับความนิยมจากทีมกีฬาอาชีพหลายทีมในสหรัฐอเมริกา นำมาใช้เป็นเพลงเปิดตัวนักกีฬาลงสู่สนามแข่งขัน เช่น ชิคาโก บูลส์ , พิตสเบิร์ก สตีลเลอร์ส, นิวออร์ลีนส์ เซนต์ส, แคนซัสซิตี ชีฟส์, ฟีนิกซ์ ซันส์, ดีทรอยต์ ไลอันส์ รวมถึง แมนเชสเตอร์ซิตี ในฤดูกาล 2007/2008 The Alan Parsons Project, Eye in the Sky, last.fm wiki

ปัจจุบันอลัน พาร์สันส์ ใช้ชีวิตอยู่ในซานตาบาร์บารา แคลิฟอร์เนีย สหรัฐอเมริกา
# ต้อ (แก้ความกำกวม)
ต้อ หมายถึง โรคอย่างหนึ่งเกิดที่ลูกตา ทําให้ตาพิการมองอะไรไม่เห็นชัดเจนหรืออาจทําให้ตาบอดได้ มีหลายชนิด ได้แก่
ต้อกระจก  คือภาวะที่เกิดการขุ่นของเลนส์ตา
ต้อเนื้อ  คือการเจริญของเยื่อหุ้มตาจากหัวตา เห็นเป็นแผ่นเนื้อ
ต้อลม  คือการเสื่อมของเยื่อหุ้มตา เห็นเป็นรอยเปื้อนบนแผ่นเยื่อหุ้มตา
ต้อหิน  คือการเสื่อมของขั้วประสาทตาที่เกิดจากการเพิ่มขึ้นของความดันในลูกตา
ต้อข้าวสาร  คือภาวะเยื่อตาอักเสบมีตุ่มใสเล็ก